MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.423
privind prelungirea duratei contractelor de închiriere nr.3803/15.08.2007 şi nr.3804/15.08.2007 încheiate între Liceul Energetic Craiova şi Nadcom Sat S.R.L., respectiv GPV Grup S.R.L.
Consiliul Local al Municipiului Craiova, întrunit în şedinţa ordinarã din data de 27.08.2026;

          Având în vedere referatul de aprobare nr.289685/2026, raportul nr.289694/2026  întocmit de Direcţia Patrimoniu şi raportul de avizare nr.290616/2026 întocmit de Direcţia Juridică, Asistenţă de Specialitate şi Contencios Administrativ prin care se propune prelungirea duratei contractelor de închiriere nr.3803/15.08.2007 şi nr.3804/15.08.2007 încheiate între Liceul Energetic Craiova şi Nadcom Sat S.R.L., respectiv GPV Grup S.R.L. și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.25/2026 al Comisiei IV - Învăţământ, Cultură, Sănătate, Culte, Tineret şi Sport și nr.35/2026 al Comisiei V- Juridică, Administraţie Publică şi Drepturi Cetăţeneşti;
          În conformitate cu prevederile art.1167, art.1171, art.1177, art.1779 şi art.1810 din Codul Civil, art.108, art.287 lit.b și art.297 alin.1 lit.c din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
              În temeiul art.129 alin.2 lit.c coroborat cu alin.6 lit.a, art.139 alin.3 lit. g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

  Art.1. Se aprobă prelungirea, până la data de 01.09.2030, a duratei contractului de închiriere nr.3803/15.08.2007 încheiat între Liceul Energetic Craiova şi Nadcom Sat S.R.L., având ca obiect terenul în suprafaţă de 30 mp., situat în Craiova, str.Amaradia, nr.59.
  Art.2. Se aprobă prelungirea, până la data de 01.09.2030, a duratei contractului de închiriere nr.3804/15.08.2007 încheiat între Liceul Energetic Craiova şi GPV Grup S.R.L., având ca obiect terenul în suprafaţă de 25 mp., situat în Craiova, str.Amaradia, nr.59.
  Art.3.  Se împuterniceşte directorul Liceului Energetic Craiova să încheie şi să semneze actele adiţionale de modificare la contractele de închiriere prevăzute la art.1 şi art.2 din prezenta hotărâre.
 Art.4. Pe data prezentei hotărâri, se modifică în mod corespunzător Hotărârea             Consiliului Local al Municipiului Craiova nr. 333/2025.

  Art.5. Primarul Municipiului Craiova, prin aparatul de specialitate: Compartimentul Administraţie Publică Locală și Relații cu Consiliul Local, Direcţia Patrimoniu, Nadcom Sat S.R.L. şi GPV Grup S.R.L. vor aduce la îndeplinire prevederile  prezentei hotărâri.

